30/10/2017 | Administración LocalMunicipal
Ames
Aprobación definitiva da Ordenanza de vivenda de tránsito e/ou soporte socio-educativo destinada a colectivos en situación de especial vulnerabilidade ou en risco de exclusión social do Concello de Ames

Sendo aprobado inicialmente polo Pleno do Concello de Ames en sesión de 31 de agosto de 2017 a Ordenanza de vivenda de tránsito e/ou soporte socio-educativo destinada a colectivos en situación de especial vulnerabilidade ou en risco de exclusión social do Concello de Ames e transcorrido o prazo de 30 días hábiles de exposición pública (BOP 170 de 7 de setembro de 2017) e non presentándose alegacións, considerase definitivamente aprobada a referida ordenanza e publícase integramente no BOP en cumprimento do previsto no artigo 70.2 da Lei 7/1985 de 2 de abril reguladora das bases do réxime local, entrando en vigor unha vez transcorra o prazo previsto no artigo 65.2 da mesma lei. Contra esta disposición administrativa de carácter xeral non caberá recurso en vía administrativa, de acordo co artigo 112.3 da Lei 39/2015 de 1 de outubro, do procedemento administrativo común. De conformidade co establecido no artigo 46 en relación co 10.1. b) ambos os dous da Lei 29/1988 de 23 de xullo, reguladora da xurisdición contencioso administrativa, contra o presente acordo de aprobación definitiva do Regulamento os interesados poderán interpoñer recurso contencioso administrativo diante da Sala do Contencioso administrativo do Tribunal Superior de Xustiza de Galicia, no prazo de dous meses, contados a partires do día seguinte ao da publicación deste anuncio no Boletín Oficial da Provincia. Poderán así mesmo interpoñer calquera outro recurso que estimen procedente ou conveniente. O texto integro da Ordenanza aprobada definitivamente é o seguinte: A insuficiencia de recursos socioeconómicos e a pertenza a determinados colectivos especialmente vulnerables ven sendo unha realidade que sitúa as persoas que padecen esta situación en risco de exclusión social. Procedementos de execución hipotecaria, desafiuzamentos, mulleres vítimas de violencia de xénero, etc pertencen a colectivos que en situacións puntuais vense privados da súa vivenda ben por carecer de recursos económicos suficientes ou rede social de apoio para acceder a unha vivenda en réxime de propiedade ou aluguer, ou ben por razóns de seguridade. A situación actual obriga a crear respostas de xeito que se materialice o benestar social, a prevención da discriminación e a exclusión social, garantindo o efectivo cumprimento da Constitución Española, a Lei 13/2008 de 3 de decembro, de Servizos Sociais de Galicia, e o exercicio de dereitos sociais básicos. Os poderes públicos por mandato constitucional debemos por tanto garantir e promover as condicións para que a igualdade do individuo sexa real e efectiva, removendo os obstáculos que impidan ou dificulten a súa plenitude. O artigo 26 da LRBRL sinala que os municipios con poboación superior a 20.000 habitantes deberán prestar, en todo caso, a atención inmediata a persoas en situación o risco de exclusión social, prevendo a Lei 13/2008, de 3 de decembro, de servizos sociais de Galicia no seus artigos 11 de 12 as funcións dos servizos sociais comunitarios básicos e especializados de carácter predominantemente local, no que tería o seu acomodo o programa de vivenda de tránsito e/ou de soporte socio educativo destinada a colectivos en situación de especial vulnerabilidade ou en risco de exclusión social do Concello de Ames. Coa aprobación e publicación da presente ordenanza establécense as bases necesarias para ofrecer unha alternativa habitacional de urxencia que permita ofrecer aloxamento de carácter temporal a colectivos en situación de especial vulnerabilidade que por razóns de carácter económico, patrimonial ou social carezan de recurso residencial co fin de apoiar o desenvolvemento das capacidades para a busca activa de vivenda e recuperación dunha vida autónoma, proporcionando información de recursos sociais e económicos que favorezan a inserción social. A presente ordenanza ten por obxecto regular o réxime aplicable á vivenda de tránsito destinada a colectivos en situación de risco de exclusión social do Concello de Ames. A vivenda de tránsito é un recurso público creado e sostido polo Concello de Ames a través de Concellaría de Servizos Sociais e Igualdade que ofrece unha alternativa habitacional de urxencia de carácter temporal a colectivos de especial vulnerabilidade necesitados de vivenda. Enténdese por vivenda de tránsito, a efectos de aplicación da presente ordenanza, a vivenda destinada a convivencia en aloxamento temporal, en réxime de autoxestión de persoas con dificultades económicas, de integración familiar ou sociais, tutelada polo Concello de Ames. Por autoxestión enténdese a organización da vida en común das persoas usuarias, tanto dende o punto de vista de réxime interno, como de achega dos medios económicos necesarios para o seu propio sustento e alimentación, agás gastos de subministros e mantemento da vivenda en condicións de habitabilidade que serán sufragados integramente polo Concello. A vivenda de tránsito do Concello de Ames ofrece un marco convivencial para aquelas persoas necesitadas de vivenda desde o favorecemento da integración comunitaria, que responderá ás seguintes finalidades: - ofrecer aloxamento con carácter temporal a colectivos en risco de exclusión social que carezan de recurso residencial e de recursos económicos suficientes para acceder a unha vivenda en réxime de propiedade ou alugueiro. - apoiar o desenvolvemento das capacidades para a recuperación dunha vida autónoma evitando a institucionalización. - estimular e promover habilidades sociais facilitando os medios básicos que lles axuden á súa inserción social. - proporcionar información, atención psicolóxica e apoio social. - ofrecer pautas socio educativas normalizadoras á unidade familiar. - apoiar a formación, busca de emprego e inserción laboral. - orientar en aspectos xurídicos e legais, así como informar dos dereitos dos que son titulares. - formar en valores de igualdade e de resolución de conflitos. A xestión e administración da vivenda de tránsito corresponde ao Concello de Ames, a través da Concellaría de Servizos Sociais e Igualdade, que velará polo bo funcionamento do recurso, dispoñendo de todas as facultades propias derivadas da súa titularidade ou aluguer, según corresponda. O uso da vivenda non devengará ningún tipo de renda, taxa ou prezo público para as persoas usuarias facéndose cargo o Concello dos gastos de subministro de auga e electricidade/gas así como das reparacións de mantemento necesarias para o seu uso. Poderán adquirir a condición de beneficiarias aquelas persoas pertencentes a colectivos considerados legalmente en situación de risco de exclusión social que deberán cumprir cos requisitos establecidos na presente ordenanza, ou de selo caso, co Proxecto de intervención social elaborado por técnicos/as de Servizos sociais ou de Igualdade. Prioritariamente accederían a vivenda os seguintes colectivos: - unidades familiares ou de convivencia afectadas por procedementos de execución hipotecaria ou desafiuzamento. - unidades familiares ou de convivencia con menores a cargo, así como familias numerosas e monoparentais. - unidades familiares ou de convivencia nas que existan mulleres vítimas de violencia de xénero. - unidades familiares ou de convivencia nas que existan persoas maiores de 65 anos, dependentes ou con discapacidade recoñecida. - unidades familiares ou de convivencia nas que existan persoas en situación administrativa irregular. - unidades familiares ou de convivencia con dificultades para asumir o custo de arrendamento dunha vivenda e que foran privadas da súa vivenda habitual. - unidades familiares ou de convivencia que permanezan nunha situación de desprotección ou de especial vulnerabilidade. As persoas usuarias da vivenda de tránsito deben reunir os seguintes requisitos: - carecer de recursos económicos e sociais suficientes para acceder a outra vivenda en réxime de uso, aluguer ou en propiedade. - estar empadroado/a no Concello de Ames cunha antigüidade de 6 meses. - carecer de rede social de apoio. - dispoñer de ingresos para o seu propio sustento e alimentación. - ter a unidade familiar ou de convivencia, no momento da solicitude, ingresos inferiores ao IPREM en cómputo mensual vixente en cada momento. - presentar autonomía persoal A criterio do persoal técnico de Servizos sociais ou de Igualdade poderá eximirse en todo o en parte dos requisitos, sempre e cando a persoa solicitante asine o Proxecto de Intervención Social elaborado por persoal técnico. As solicitudes deberán formalizarse mediante a presentación por Rexistro Xeral do Concello, ou nos lugares sinalados no artigo 16.4 da Lei 39/2015, de 1 de outubro de procedemento administrativo común das administracións públicas, do modelo que figura no Anexo I acompañado da seguinte documentación:  Fotocopia do DNI, NIE ou pasaporte de todas as persoas membros da unidade familiar ou de convivencia maiores de 18 anos.  Fotocopia do Libro de Familia.  Documentación acreditativa dos ingresos netos correspondentes a cada un dos membros da unidade familiar ou de convivencia maiores de 18 anos recibidos por calquera concepto nos 3 meses inmediatamente anteriores á data de presentación da solicitude. Se non se dispón de nómina, pensión, prestación, ou subsidio de carácter periódico, aportarase extracto dos movementos bancarios das contas das que son titulares as persoas membros da unidade familiar ou de convivencia.  Declaración xurada de non dispoñer a persoa solicitante nin ningún outro membro da unidade familiar ou de convivencia dunha vivenda en propiedade, a menos que non dispoña do uso ou desfrute, nin do usufruto doutra vivenda en todo o territorio nacional. Exímese da presentación da declaración xurada as mulleres vítimas de violencia de xénero.  Documentación específica para determinados colectivos: - persoas afectadas por procedementos de execución hipotecaria ou desafiuzamento: fotocopia de resolución xudicial que acorda o lanzamento da vivenda. - familias numerosas: fotocopia do título de familia numerosa en vigor. - persoas dependentes ou con discapacidade: fotocopia da resolución administrativa de recoñecemento de grao de dependencia ou discapacidade. - vítimas de violencia de xénero: documentación acreditativa da condición de vítima aportando algún dos seguintes documentos: copia da orde de protección, sentenza, informe do Ministerio Fiscal ou Informe dos Servizos Sociais ou Igualdade. En caso de non ter aportado xunto coa solicitude toda a documentación preceptiva, a persoa solicitante será requirida por prazo de 10 días para subsanación, de conformidade co previsto no artigo 68.1 da Lei 39/2015, do 1 de outubro de procedemento administrativo común das administracións públicas. Cando por razóns de urxencia sexa precisa a ocupación inminente da vivenda, a persoa solicitante deberá presentar a solicitude dentro do día hábil inmediatamente posterior á ocupación. A situación de urxencia acreditarase con Informe da Comisión Técnica que se reunirá con carácter extraordinario emitindo proposta favorable ou desfavorable no prazo improrrogable de 5 días a contar dende a data da ocupación efectiva da vivenda. Para a tramitación, valoración e proposta de resolución crearase unha Comisión Técnica integrada pola persoa que ostente a titularidade da Concellaría de Servizos Sociais e Igualdade e 3 técnicos/as da Concellaría, que formularán proposta favorable ou desfavorable ao ingreso na vivenda, en aplicación do Baremo que se acompaña como Anexo II. A competencia para resolver corresponde ao alcalde, e a resolución poderá ter carácter estimatorio, desestimatorio, ou poderá ser favorable condicionada á dispoñibilidade do recurso. Transcorrido un mes sen ter recaído resolución expresa, considerarase denegado o ingreso por silencio administrativo negativo, sen que se exima da obrigación de resolver por decreto de Alcaldía. Contra a resolución denegatoria que pon fin á vía administrativa a persoa solicitante poderá optar por: 1.- interpoñer, con carácter potestativo, recurso de reposición mediante escrito dirixido á Alcaldía, no prazo dun mes contado desde o día seguinte ao da notificación da resolución, nos termos dos artigos 123 e 124 da Lei 39/2015, de 1 de outubro, de procedemento administrativo común das administracións públicas. Se se opta pola interposición do recurso potestativo de reposición deberá ser resolto e notificado no prazo dun mes. Transcorrido un mes desde a interposición do recurso potestativo de reposición sen que teña recaída resolución en dito prazo entenderase desestimado, e poderase interpoñer recurso contencioso – administrativo. Contra a resolución expresa do recurso de reposición poderá interpoñer recurso contencioso – administrativo de conformidade co disposto na Lei 29/1998, do 13 de xullo, reguladora da xurisdición contencioso – administrativa, no prazo de dous meses contados a partir do día seguinte ao da notificación de dita resolución. Se a resolución non fora expresa o prazo de interposición do recurso contencioso – administrativo será de seis meses, e contarase a partir do día aquel en que deba entenderse desestimado o recurso potestativo de reposición interposto.2.- Interpoñer directamente recurso contencioso – administrativo no prazo de dous meses contados desde o día seguinte ao da notificación da resolución denegatoria, na forma prevista na lexislación reguladora de dita xurisdición contencioso – administrativa. A ocupación da vivenda realizarase na data sinalada no decreto de Alcaldía, a proposta da Comisión Técnica. No suposto de non producirse o ingreso na data sinalada entenderase que se renuncia á praza. Cando por causa de forza maior ou caso fortuíto non poida producirse a ocupación na data establecida, a persoa usuaria poderá solicitar un aprazamento da data de ingreso. Con carácter previo á ocupación da vivenda a persoa solicitante deberá subscribir un documento aceptando as normas reguladoras de funcionamento da vivenda, así como os dereitos e obrigas como persoa usuaria da mesma. De igual forma, asinará o inventario de bens e obxectos que forman parte do equipamento do mesmo, con compromiso de coidalo coa dilixencia debida e, no seu caso, restituír os bens e obxectos que presenten desperfectos pola actuación dolosa ou culposa, por outros de igual utilidade e similar valor. O período de estancia non poderá exceder de tres meses, salvo circunstancias excepcionais apreciadas pola Comisión Técnica, que se reunirá a efectos de redactar proposta motivada de prórroga por un período nunca superior a un mes. A persoa usuaria poderá poñer fin á ocupación da vivenda de forma voluntaria en calquera momento coa única obrigación de comunicar por escrito a súa decisión de abandono da vivenda á persoal técnico de Servizos Sociais e Igualdade. As persoas beneficiarias gozarán dos seguintes dereitos: a) instalar as súas pertenzas particulares, sen incorrer o Concello en responsabilidade sobre obxectos de valor. b) desfrutar da privacidade e intimidade na vivenda. c) expoñer necesidades, prantexar suxestións, e presentar queixas cando o estimen pertinente. d) utilizar os servizos comúns do edificio. e) recibir visitas de familiares e amigos durante o día, non podendo utilizar a vivenda para a cohabitación, aínda que sexa temporal, por parte de aqueles, salvo en caso de enfermidade da persoa usuaria. f) desfrutar dun período de ausencia por razóns xustificadas, previa notificación e conformidade do persoal técnico de Servizos Sociais e Igualdade Asimesmo as persoas usuarias terán as seguintes obrigas: a) ocupar a vivenda de forma permanente, non podendo ausentarse da mesma, salvo por razóns xustificadas comunicadas ao persoal técnico de Servizos Sociais e Igualdade. b) facer un uso adecuado do inmoble e do mobiliario existente, asumindo os gastos por desperfectos. c) manter o aloxamento en adecuadas condicións de habitabilidade e salubridade. d) comunicar a persoal técnico de Servizos Sociais e Igualdade calquera modificación das circunstancias tidas en conta para a adxudicación da vivenda. e) permitir e facilitar o seguimento e comprobación dos datos aportados. f) impedir a utilización da vivenda a persoas distintas das persoas beneficiarias. g) evitar a cesión total ou parcial do uso da vivenda. h) observar unha conduta baseada no mutuo respecto e tolerancia. i) participar nas tarefas domésticas. A condición de persoa residente pérdese polas seguintes causas: a) renuncia voluntaria, que se expresará de forma expresa e inequívoca. b) falecemento. c) variación das circunstancias que motivaron o ingreso. d) ocultación ou falsidade de datos ou documentos aportados que deran lugar á adxudicación da praza. e) sanción temporal ou definitiva, trala instrución do correspondente expediente sancionador. f) por esgotamento do prazo máximo de estancia. a) a reiteración de dúas faltas graves. b) a agresión física ou malos tratos ás persoas ocupantes da vivenda. c) falsear ou ocultar documentación e aportar datos inexactos co fin de adquirir a condición de persoa usuaria da vivenda. d) subtracción de bens ou calquera obxecto da vivenda ou de outra persoa ocupante. a) a reiteración da dúas faltas leves. b) ausencia inxustificada de tres días consecutivos ou cinco no prazo dun mes. c) ocasionar danos relevantes no mobiliario ou perxuizos notorios na convivencia dos ocupantes. a) descoido ou neglixencia, non imputable á idade ou condicións físicas da persoa, no uso de mobiliario, menaxe, obxectos e instalacións da vivenda. b) simple falta de respecto, manifestada na incorrección de trato, actitude ou palabras desconsideradas ás outras persoas ocupantes da vivenda. As sancións que se imporán ás persoas beneficiarias que incorran nalgunha das faltas clasificadas no artigo anterior, serán as seguintes: a) pola comisión de falta moi grave: expulsión definitiva da vivenda e consecuente perda da condición de persoa beneficiaria. b) por incorrrer en falta grave: suspensión temporal da autorización de ocupación por prazo de cinco días. c) por falta leve: amoestación. A resolución sancionadora corresponde ao alcalde, previa instrución do oportuno expediente sancionador que se tramitará de conformidade co previsto nos artigos 62 e seguintes da Lei 39/2015, de 1 de outubro de procedemento administrativo común das administracións públicas. A Alcaldía -Presidencia, ou concelleiro/a en quen delegue, é o órgano facultado para ditar cantas instrucións resulten precisas para a adecuada interpretación, desenvolvemento e aplicación desta ordenanza Esta ordenanza entrará en vigor unha vez que sexa aprobada definitivamente e publicada integramente no Boletín Oficial da Provincia da Coruña, de conformidade co establecido no artigo 70.2 da Lei 7/1985 de 2 de abril, reguladora das bases do réxime local, e transcorra o prazo de 15 días hábiles previsto no artigo 65.2 do mesmo texto legal, permanecendo en vigor ata a súa modificación ou derrogación expresa. Nome e apelidos da persoa solicitante: DNI/ NIE / Pasaporte: Data de nacemento: Domicilio: Teléfono: Enderezo electrónico: - N.º: - Nome e apelidos: - DNI/ NIE / Pasaporte: - Data de nacemento - N.º: - Nome e apelidos: - DNI/ NIE / Pasaporte: - Data de nacemento - N.º: - Nome e apelidos: - DNI/ NIE / Pasaporte: - Data de nacemento - N.º: - Nome e apelidos: - DNI/ NIE / Pasaporte: - Data de nacemento (Marque a casilla segundo proceda) - Hasta 300 euros. - De 300,01 a 430 euros - De 430,01 a IPREM (537,84 euros) - Salario - Prestación por desemprego - Subsidio por desemprego - Pensión non contributiva - Renda de inclusión social - Pensión alimenticia e/ou pensión compensatoria. - Outros: (especificar) ….… (Marque a casilla segundo proceda) - persoas afectadas por procedementos de execución hipotecaria ou desafiuzamento. - unidades familiares ou de convivencia con menores a cargo, así como familias numerosas e monoparentais. - mulleres vítimas de violencia de xénero. - unidades familiares ou de convivencia nas que existan persoas maiores de 65 anos, dependentes ou con discapacidade recoñecida. - unidades familiares ou de convivencia nas que existan persoas en situación administrativa irregular. - unidades familiares ou de convivencia con dificultades para asumir o custo de arrendamento dunha vivenda e que foran privadas da súa vivenda habitual. - unidades familiares ou de convivencia que permanezan nunha situación de desprotección ou de especial vulnerabilidade. - Que os datos sinalados e a documentación aportada son certos. - Que non dispón nin a persoa solicitante nin ningún outro membro da unidade familiar ou de convivencia dunha vivenda en propiedade, ou no caso de tela non dispón do uso ou desfrute en todo o territorio nacional. A persoa solicitante queda informada de que todos os datos facilitados no presente formulario quedan incluídos nun ficheiro creado baixo a responsabilidade do Concello de Ames coa exclusiva finalidade de valorar as solicitudes, autorizando expresamente ao Concello a cedelas a outras administracións. Ten a posibilidade de exercitar en relación aos datos persoais os dereitos de acceso, rectificación, cancelación e oposición por medio de escrito dirixido ao Concello de Ames, Praza do Concello, nº2, 15220 Bertamiráns, Ames, A Coruña, en cumprimento da Lei Orgánica 15/1999, de 13 de decembro, de Protección de Datos de Carácter Persoal. Salvo manifestación expresa en contrario, a presentación da solicitude asinada pola persoa solicitante implica a autorización por sí e en representación dos compoñentes da súa unidade familiar ou de convivencia para que a Concellaría de Sevizos Sociais e Igualdade do Concello de Ames obteña directa e/ou telematicamente cantos datos tributarios sexan necesarios a través da Axencia Estatal de Administración Tributaria. Hasta 300 euros. 4 puntos De 300,01 a 430 euros. 3 puntos De 430,01 a IPREM. 2 puntos Pertenza a un dos colectivos especificados no artigo 5 da ordenanza. 3 puntos Non dispoñer de vivenda. 4 puntos Dispoñer dunha vivenda non ocupable por circunstancias diversas (aluguer, usufruto, uso a favor de terceiras persoas, etc). 2 puntos” Ames, 24 de outubro de 2017 O alcalde José M. Miñones Conde